The Residence | LekkeSlaap
Vanaf R5 195 per nag (plek vir 2)
The Residence is in die historiese voorstad Houghton geleë, wat ook die tuiste was van verskeie beroemdes insluitend voormalige President Nelson Mandela. The Residence het 'n bekoorlike, stille waardigheid en spog met tientalle bougainvillea-bloeisels wat die terrastuine versier.
The Residence sal verseker dat jy jou verblyf geniet, of jy nou 'n sakeman met 'n besige skedule of vakansieganger met dae se tyd op jou hande is.
Die hotel het 7 verskillende kamer-tipes. Luukse kamers, luukse suites, swembad-villas, die dakwoonstel, die Madiba-suite, 'n eenslaapkamer-suite en die Residence Villa. Elke eenheid spog met ondervloerse verhitting, lugversorging, 'n TV met sekere DStv-kanale, 'n DVD-speler, iPod-koppelstasie, yskassie en Nespresso-masjien.
Die ingangsportaal lei deur die gaste-sitkamer na die sitkamer met dik opgestopte meublement waar jy in enige weer heerlik kan kuier. 'n Knus kaggelvuur word op koue dae aangesteek en op warm somermiddae word die deure oopgemaak sodat gaste ook op die lang stoep kan skuil van die Afrika-son.
Gaste is welkom om 'n lekker lang wandeling te neem deur die goed versorgde tuin, of om tennis te speel of 'n paar lengtes in ons buitelug-swembad te doen. Ons kan ook reël dat gaste kan gaan oefen by die nabye gimnasium of 'n potjie gholf kan geniet by die Houghton Gholfbaan.